messages: Analüüsi uudist ja koosta sellele lühike, ühe või kahe lausega kokkuvõte. Vasta alati eesti keeles ja ainult kokkuvõttega!
  
  Tekst:
  
  NATO kaitseministrite eilne otsus tähendab seda, et praegu ajutiselt peatatud NATO missioon Iraagis võtab edaspidi üle osa USA juhitud koalitsiooni tegevusi. Seda just kohalike jõustruktuuride väljaõppe alal. Mida täpselt ja kui suures mahus ei ole veel selge. NATO peasekretär Jens Stoltenberg. Täna me langetasime põhimõttelise otsuse, seejärel me jätkame tööd detailide ja numbritega ja sellega, milliseid tegevusi see puudutab. Täna on seda liiga vara öelda. Siiani teenis NATO missioonil ligikaudu 500 kaitseväelast. Stoltenbergi sõnul jätkab NATO Iraagis tegutsemist ainult juhul, kui Iraagi valitsus seda soovib. Eesti kaitseväelasi osaleb NATO missioonil üks ja USA juhitud koalitsiooni missioonil seitse. Ei ole veel selge, kas eestlased liiguvad ühest missioonist teise. Eesti kaitseminister Jüri Luik. See oleneb sellest, millega NATO missioon täpselt tegelema hakkab. Praegu tegeletakse nõustamisega, no ütleme, niisugusel kõrgel tasemel kaitseministeeriumis peastaabis korpuse staapides, aga kui hakatakse tegelema ka nii-öelda madalamal tasemel instruktorite poolse tegevusega, siis seal saab kasutada Meie sõjaväelasi. Kui seda ei tehta, siis jäävad nad ameeriklaste juhitud missiooni koosseisu. Aga me oleme öelnud, et me proovime vajaduse korral leida täiendavaid meeskondi ka NATO missiooni. Tänase põhiteemana arutavad ministrid seda, kuidas vastata Venemaa keskmaa tegevusraadiusega tuumarakettidele. NATO ei kavatse Venemaa tegevusele täpselt sama ka vastata ja Euroopa maismaale tuumarakette ei tooda. Küll aga on eesmärk teiste vahenditega tagada tõhus heidutus ja kaitse. Prantsusmaa president Emanuel Macron rääkis eelmisel nädalal samuti Euroopa vajadusest end tuumarelvastumise ajal kaitsta. Eesti kaitseminister Jüri Luik. Macron keskendub eelkõige soovile pidada mingeid läbirääkimisi, aga me peame arvestama, et neid läbirääkimisi või katseid Venemaad tõmmata tagasi INF süsteemi. Neid on olnud siin aasta jooksul väga-väga palju, see ei ole kunagi õnnestunud, nii et ma arvan, et me pigem peaksime keskenduma sellele, kuidas siis vene sellele uuele relvastusele kaasa arvatud kesktegevus raadiusega rakettidele vastu seista. Rahvusringhäälingu raadiouudistele ehand Brüssel Belgia.
messages: user
messages: NATO suurendab oma väljaõppemissiooni Iraagis ja võtab üle osa USA juhitud rahvusvahelise koalitsiooni tegevustest. Pole veel selge, kui suureks NATO missioon kasvab ja kas ka Eesti kaitseväelased liiguvad rahvusvahelisest koalitsioonist NATO missiooni koosseisu. Täna arutavad alliansi kaitseministrid, kuidas vastata Venemaa keskmaa tuumarakettidele.
messages: assistant